text: Har fundet spild for 200.000 kr. 
  20 april 2012 kl. 16.37
  Hvorfor bruges der vand om natten på rådhuset? Det spørgsmål har en ny energikonsulent fundet svaret på - og det har sparet Tønder Kommune for 200.000 kr. om året.
  I dag gav Kim Tygesen gode råd til repræsentanter fra syd- og sønderjyske kommuner. Det havde hørt om successen fra Tønder. 
  Den nye energikonsulent har ikke gjort det alene. Ny teknologi betyder, at han kan følge forbruget af el, vand og varme overalt i kommunen på alle tider af døgnet. Er der et højt forbrug på tidspunkter, hvor en institution er lukket, ringer alarmklokkerne - og sagen bliver undersøgt. 
  F.eks. på det gamle rådhus i Løgumkloster. Her løb toiletterne ganske lidt. Men det blev alligvel til mange liter.
  Det nye system har allerede sparret kommunen for en årlig udgift på mere end 200.000 kroner. Men ambitionen er endnu større.
  